Om tre år skal radioaktivt atomaffald fra Forskningscenter Risø deponeres, men allerede nu tegner der sig stor modstand i en lang række af landets kommuner ved udsigten til at skulle opbevare affaldet, skriver Berlingske. Berlingske Research har været i kontakt med 43 af landets 98 kommuner. 38 takker nej til atomaffaldet, to kommuner har ikke taget stilling, mens kun tre kommuner åbner døren på klem. En af disse kommuner er Vesthimmerlands Kommune. - Et depot vil kunne placeres under hederne i Himmerland i fred og ro, siger Knud Kristensen til avisen. Han understreger dog, at han og kommunen skal være 200 procent sikre på, at sikkerheden omkring et depot er i orden. 1. maj modtager indenrigsminister Bertel Haarder en geologisk rapport. I den vil der blive peget på 22 steder i landet, der findes egnede til at opbevare godt 5000 kubikmeter affald.

Opsummering:
Borgmester i Vesthimmerlands Kommune Knud Kristensen er positiv overfor, at kommunen bliver losseplads for atomaffald.